泰國

泰王國，簡稱泰國，係東南亞嘅一個國家，東面係老撾同柬埔寨，南面係暹羅灣同馬來西亞，西接緬甸、安達曼海。喺1949年5月11號之前，泰國嘅正式名係暹羅。

國名 
正式個名：ราชอาณาจักรไทย，ราช係「國王」、อาณาจักร係「領土」、ไทย係「自由」，所以譯泰國。當地俗稱：เมืองไทย。

英文嘅全名寫法：The Kingdom of Thailand，簡寫：Thailand。

舊國名暹羅，英文爲Siam。

政治 
泰國憲法寫國行君主立憲制，國王冇咩實際嘅權力，國王本人，代表泰國同埋完整統一。而政府嘅首腦就係總理，由國王指定，一般都係由議會嘅聯合政府多數派黨嘅領袖擔任。

泰國國會由兩院組成：眾議院有五百席，參議院有二百五十席。眾議院議員係由國民選出嚟。眾議院議員每屆任期最長四年，參議院議員就係五年。最高司法機關就係最高法院，成員係由國王指定。

泰國係東南亞國家聯盟嘅成員。

宗教 
雖然泰國並冇明文聲明，但實際上佛教嘅地位等同國教。泰國嘅佛教傳統主要係上座部佛教，或者稱為原始佛教，屬於南傳佛教。另外少數嘅宗教或佛教流派係大乘佛教、回教、天主教。

因為佛教喺泰國嘅崇高地位，所以泰國係亞洲三個佛教國家之一。

除咗上座部嘅傳承之外，百幾年前嘅華人移民亦形成咗所謂嘅華僧宗，喺泰國亦有相當影響力。除咗華僧宗，重有越南人形成嘅越僧宗。

泰國作為一個相當多禮儀嘅國家，即使係國王都要向僧眾表示尊敬。所有人到寺廟參拜同拜見僧人都要符合一定嘅禮節，否則可能受到處分。

同柬埔寨、斯里蘭卡相似，泰國亦有佢哋稱之為僧王嘅佛教最高領袖。所有泰國佛教僧都係嚮泰國僧王管轄之下。

每年一度嘅衛塞節係泰國重要節日之一，係上座部佛教紀念佛祖誕生、成道、涅槃嘅日子。該節日已經俾聯合國認定。

行政 
首都曼谷，分為五十個區。曼谷外劃分七十五府，每一個府都係用府裏邊最大嘅城市個名作為府名。各府下分為「區」同埋「次區」

北部
 清邁府
 清萊府
 甘烹碧府
 南邦府
 南奔府
 湄宏順府
 北欖坡府
 楠府
 拍天府
 碧差汶府
 披集府
 彭世洛府
 帕府
 素可泰府
 來興府
 烏泰他尼府
 程逸府

東北
 安納乍能府
 武里喃府
 猜也賁府
 加拉信府
 坤敬府
 黎府
 嗎哈沙拉堪府
 莫拉限府
 那空拍儂府
 呵叻府
 廊磨喃蒲府
 廊開府
 橫逸府
 色軍府
 四色菊府
 素輦府
 烏汶府
 莫肯府
 益梭通府

東部
 北柳府
 尖竹汶府
 春武里府
 巴真府
 羅勇府
 沙繳府
 桐艾府

中部
 紅統府
 大城府
 國都曼谷
 猜納府
 北碧府
 華富里府
 坤西育府
 佛統府
 暖武里府
 巴吞他尼府
 佛丕府
 班武里府
 叻丕府
 北欖府
 龍仔厝府
 夜功府
 北標府
 信武里府
 素攀府

南部
 春蓬府
 甲米府
 陶公府
 洛坤府
 北大年府
 攀牙府
 博他侖府
 普吉府
 拉廊府
 沙敦府
 宋卡府
 素叻府
 董里府
 惹拉府